rlitschk/wikidir huggingface dataset:
Bockhorst (hoochdüütsch Bockhorst) is en lütten Oort in de Gemeen Stood in’n Landkreis Stood, Neddersassen. Bockhorst liggt an’n Süüdrand von dat Kedener Moor hen na de Stoder Geest. Dat Water ut dat Rebeed flütt över de Haschenfleter Wettern af. De Naveröörd sünd Stodermoor in’n Noorden, de Hoff Hasenwinkel un Götzdörp in’n Noordoosten, Schölisch in’n Oosten, Stood in’n Süüdoosten, Hogenwedel un Hahl in’n Süden, Haddörp un Steernbarg in’n Süüdwesten, Hammoh in’n Westen un Groot-Steernbarg un Villah in’n Noordwesten. In de Franzosentied von 1810 bet 1814 hett de Oort to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Stood-Gothenborg tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. In de Midd von dat 19. Johrhunnert is ut de Hööv Hahl, Steernbarg, Villah un Bockhorst de Gemeen Eenstellige Hööv billt worrn. De hett bet to’n 1. Oktober 1938 bestahn. An den Dag is Villah in de Gemeen Groot-Steernbarg wesselt un Hahl, Steernbarg un Bockhorst
Kochshoff (hoochdüütsch Kochshof) weer en Hoff in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. Kochshoff weer as enkelten Hoff en Domanialgood. De Hoff hett eerst de Familie von Königsmarck un denn den König von Hannover tohöört un later de Familie Nodorp. De Oort hett vör 1852 to dat Amt Stood-Gothenborg tohöört un is denn in dat Amt Jörk wesselt. Na 1885 weer dat in’n Kreis Jörk. 1932 is dat Deel von’n Landkreis Stood worrn. Kochshoff is evangeelsch-luthersch präägt un höört to dat Kaspel von de Mauritius-Kark in Hullern. http://www.schlossarchiv.de/haeuser/k/KO/C/Kochshof.htm C. H. Jansen: Statistisches Handbuch des Königreichs Hannover. 1824, Sied 340: http://books.google.de/books?id=tG0AAAAAcAAJ&pg=PA340 Friedrich W. Harseim, C. Schlüter: Statistisches Handbuch für das Königreich Hannover. 1848, Sied 139: http://books.google.de/books?id=eOI-AAAAcAAJ&pg=PA139 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 138: https://books.google.de/books?id=qTZDAQAAMAAJ&pg=RA2-PA138
Lütt Thun (hoochdüütsch Klein Thun) is en Oort in de Gemeen Stood in’n Landkreis Stood, Neddersassen. Lütt Thun liggt op de Geest an’n Rand von de Maschen langs de Swing un op dat rechte Över von’n Heidbeek. De Naveröörd sünd Stood in’n Noorden, Kamp in’n Noordoosten, Ottenbeek in’n Oosten, Riensföör in’n Süüdoosten, Barg in’n Süden, Groot Thun in’n Süüdwesten, Wiepenkathen in’n Westen un Parlbarg in’n Noordwesten. Bi Lütt Thun hebbt se von 1934 af an den Flegerhorst Stood boot. Vondaag hett de Stadt Stood Lütt Thun kumplett slaken un dat is nu een von de Vöroord-Wahnrebeden von Stood. * tohoop mit Groot Thun Lütt Thun is evangeelsch-luthersch präägt un höört bi dat Kaspel von de Johannis-Kark. Bevör de Johannis-Kark 1956 trech worrn is, hett de Oort to dat Kaspel von de Wilhadi-Kark in de Binnenstadt von Stood höört. Von Lütt Thun loopt Straten in’n Noordoosten na Stood rin un an de Bundsstraat 73 ran. Na Westen to is de Verkehr dör de Swing afsperrt. Blots en Brügg för Footgängers un Radfohrers löppt dor röver, över de een na Wiepenkathen kummt. De nächste Bahnhoff is de Bahnhoff Stood an de Nedderelvbahn, de so bi dree Kilometer wied weg in’n Noordoosten liggt.
Giuseppe Fortunino Francesco Verdi (* 10. Oktober 1813 in Le Roncole; † 27. Januar 1901 in Mailand) weer en italieensch Komponist. He weer de Söhn vun Carlo Verdi un Luigia Verdi, borene Uttini. Sien Vader weer en Kröger un Lüttbuer in Le Roncole. Fröh hebbt se sehn, dat de lütt Peppino dat Tüüg to’n Musiker harr, un he kreeg den eersten musikaalschen Ünnerricht vun’n Organisten in’t nahe Busseto. 1823 keem he dor op dat Gymnasium, mit de Ünnerstütten vun den Koopmann Antonio Barezzi, un draad vertreed he den Dörporganisten in de Kark vun Le Roncole. Twoors harr dat Konservatorium in Mailand em aflehnt, aver he worr – wedder mit de Help vun Barezzi – Privatschöler vun Vincenzo Lavigna, en Schöler vun Giovanni Paisiello. 1834 worr he Organist un 1836 Musikdirektor in Busseto un heiraad Barezzi sien Dochter Margherita. 1838 künnig he sien Bahntje in Busseto und gung na Mailand. An’n 17. November 1839 worr sien eerste Oper Oberto, conte di San Bonifacio an de Scala uropföhrt un is enigermaten goot opnahmen worrn. Aver för Verdi kemen düüstere Tieden. 1838 weer siene 1837 borene Dochter Virginia dootbleven, 1839 sien 1838 boren Söhn Icilio, un 1840 storv siene Fro Margherita. In disse
Dat Good Nottensdörp (hoochdüütsch Gut Nottensdorf) is en Eddelgood in dat Dörp Nottensdörp in de Gemeen Nottensdörp (Samtgemeen Hornborg) in’n Landkreis Stood, Neddersassen. 1802 hett de Landraad Dietrich von Düring dat Good Nottensdörp, dat mit dat Good Hornborg I verbunnen weer, an de twee börgerlichen Besitters Hinrich Lemmermann un Johann Bellmann verköfft. In dat Johr 1818 hebbt disse twee Besitters dat Good aver wedder verköfft an den Söhn von Landraad von Düring, Ernst Johann Christian von Düring. De Familie von Düring hett dat Good denn bet in dat 20. Johrhunnert tohöört. Dat hüdige Goodshuus is 1927 von Fritz Höger boot worrn, de eng befrünnt weer mit de Goodsfro Thekla von Düring. Dat Richtfest weer an’n 3. Juni 1927 un in’n November kunn de Familie von Düring dor intehn. Dat Gebüüd is ut Klinker un hett twee Etaaschen. Dat is vondaag as Bodenkmaal schuult. Ok dat ole Goodshuus ut dat 19. Johrhunnert steiht noch. –1802: Dietrich von Düring 1818–1851: Ernst Johann Christian von Düring 1851–1874: George Arp von Düring 1874–1904: Ernst von Düring 1904–1915: Marquard von Düring 1915–: Thekla von Düring Ernst-August von Düring Dat Good hett vör 1852 to dat Gericht Delm tohöört un denn von 1852 bet 1859 to
Dat Good Lohmöhlen (hoochdüütsch Gut Laumühlen) is en Eddelgood in dat Dörp Lohmöhlen in de Gemeen Heckthusen (Samtgemeen Hemmoor) in’n Landkreis Cuxhoben, Neddersassen. Dat Good keem 1585 toeerst in de Oorkunnen vör. Siet de Midd von dat 20. Johrhunnert höört dat Good de Familie Meyer to. Johann von Marschalck Lüder von Marschalck ~1732: Georg Friedrich von Marschalck –1753: Hinrich Christoph Marschalck von Bachtenbrock 1789–1845: Engelbert Johann Marschalck von Bachtenbrock 1845–1874: Friedrich Christian Dietrich Marschalck von Bachtenbrock 1874–~1919: Engelbert Marschalck von Bachtenbrock Max Marschalck von Bachtenbrock Dat Good hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Oort an’n Landkreis Land Hadeln kamen un 1977 Deel von’n Landkreis Cuxhoben worrn. Dat Good Lohmöhlen is evangeelsch-luthersch präägt un höört to dat Kaspel von de Marienkark in Heckthusen. Friedrich W. Harseim, C. Schlüter: Statistisches Handbuch für das Königreich Hannover. 1848, Sied 150: http://books.google.de/books?id=eOI-AAAAcAAJ&pg=PA150 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 148: https://books.google.de/books?id=qTZDAQAAMAAJ&pg=RA2-PA148 Koordinaten:53° 37′ N, 9° 11′ O
De Wischhoff oder Hoff Wisch (hoochdüütsch Wischhof) is en Eddelgood in dat Dörp Wisch in de Gemeen Heckthusen (Samtgemeen Hemmoor) in’n Landkreis Cuxhoben, Neddersassen. De Wischhoff hett toeerst de Familie von Marschalck un later de Familie von der Decken tohöört. Na Claus von der Decken sien Dood 1826 hebbt siene Söhns Ernst Carl un Friedrich tohoop den Hoff arvt. –1593: Segebade von Marschalck Friedrich von Marschalck –1826: Claus von der Decken 1826–1846: Ernst Carl von der Decken 1846–: Carl Claus von der Decken 1826–1861: Friedrich von der Decken –1893: Alexander von der Decken 1823 - 1893 1893–: Franz von der Decken 1873 - 1954 De Hoff hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Hoff an’n Landkreis Land Hadeln kamen un 1977 Deel von’n Landkreis Cuxhoben worrn. De Wischhoff is evangeelsch-luthersch präägt un höört to dat Kaspel von de Marienkark in Heckthusen. Friedrich W. Harseim, C. Schlüter: Statistisches Handbuch für das Königreich Hannover. 1848, Sied 150: http://books.google.de/books?id=eOI-AAAAcAAJ&pg=PA150 Die Gemeinden und Gutsbezirke des Preussischen Staates
Övelgünn (hoochdüütsch Ovelgönne) is en Eddelgood twüschen Heckthusen un Wisch in de Gemeen Heckthusen (Samtgemeen Hemmoor) in’n Landkreis Cuxhoben, Neddersassen. Dat Good kummt 1598 toeerst in de Oorkunnen vör un hett de Familie Marschalck von Bachtenbrock tohöört. Eerst in dat 20. Johrhunnert is dat Good an de Familie von Saldern övergahn. Dat Goodshuus weer bet 1860 en recht eenfach Fackwarkhuus. In dat Johr 1860 hett Diedrich Marschalck von Bachtenbrock dat hüdige Goodshuus in’n Rundbagenstil boon laten. ~1598: Johann Marschalck –1845: Engelbert Johann Marschalck von Bachtenbrock ~1860: Diedrich Marschalck von Bachtenbrock Otto Marschalck von Bachtenbrock ~1920: Dietrich Marschalck von Bachtenbrock Max-Berndt von Saldern Dietrich von Saldern Christoph von Saldern De Hoff hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Hoff an’n Landkreis Land Hadeln kamen un 1977 Deel von’n Landkreis Cuxhoben worrn. Övelgünn is evangeelsch-luthersch präägt un höört to dat Kaspel von de Marienkark in Heckthusen. Christoph B. Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. 1791, Sied 173: https://books.google.de/books?id=jN5QAAAAcAAJ&pg=PA173 C.
Dat Grevengericht Keden, Freebörgschen Deels, weer en Gericht un Verwaltungsrebeed in Bremen-Veern un in dat Königriek Hannover mit Seet in Freeborg binnen de Landdrostie Stood. Dor hett groff dat Rebeed von de hüdige Samtgemeen Noordkeden tohöört. Dat weren de Kedener Kaspels Balje, Freeborg, Krummendiek un Öderquart. In’n Noorden un Oosten von dat Gericht leeg Holsteen, in’n Süden dat Grevengericht Bützfleet un dat Amt Wischhoben, in’n Süüdwesten dat Gericht Oosten un in’n Westen dat Amt Neehuus. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Freeborg weer in disse Tied de Seet von de Mairie Freeborg in’n Kanton Freeborg. 1813 müssen de Franzosen dat Rebeed denn opgeven un de ole Stand is wedderkamen. 1848 weer dat Gericht so 117,52 km² groot. Mit de Verwaltungs- un Justizreform an’n 1. Oktober 1852 is dat Grevengericht oplööst worrn un dor is dat Amt Freeborg von worrn. ~1779: Greev Claus von der Decken ~1819: Franz Julius von Plate ~1830: Amtsassesser supernumerär Friedrich Heinrich Gerhard Lueder (interimswies) ~1836: Amtsassesser supernumerär Georg
Marzipan (vun italiensch: marzapane - ut araabsch: mautaban) is Söötkraam, de traditschonell in de Städer an de süüdliche Oostseeküst maakt warrt. Beröhmt sünd dat Lübecker Marzipan un dat Königsbarger Marzipan. Marzipan warrt vun Sucker, mahlte Manneln un je na Rezept Rosenwater maakt. Ok annere Saken köönt rinkamen.
De Nilgoos (Alopochen aegyptiacus) is de eenzigst Goos vun ehr Geslecht, de hüdigendags vörkamen deit. Se warrt meist to de Halfgöse torekent. An un for sik stammt se ut Afrika un leevt dor an Binnenseen un Ströme in de Subtropen. In de lesten Johrteinte hett sik de Nilgoos in Middeleuropa utbreet. Dor is se vun de Nedderlannen ut den Rhien langs kamen. Se leevt midderwielen ok in Stadtparks, an Badesseen un annere Stäen, wo faken Minschen langs kaamt. De Naam „Nilgoos“ kummt vun den Stroom Nil in Ägypten her. Dor wiest ok de wetenschoppliche Naam for de Aart, „aegyptiacus“, up hen. De Naam for dat Geslecht kummt ut de ooldgreeksche Spraak: „Alopochen“ heet „Vossgoos“. Düsse Naam warrt in de öllere Literatur towielen ok for de Bargaante bruukt, vunwegen, datt se hen un wenn in Vosskuhlen bröden deit. For de Nilgoos passt düsse Naam an un for sik nich, vunwegen, datt se nich unner de Eer brott, man ehrder up Böme. Unner Umstänn betreckt sik düsse Naam avers ok up de Goos ehre Farv. De rootbrunen Feddern up’n Ruggen slaht in’e Farv na dat Fell vun’n Rootvoss. De Nilgoos hett man hoge Been un dunkere Placken um de Ogen rüm. Ganner
Dat Grevengericht Keden, Bützfleetschen Deels, weer en Gericht un Verwaltungsrebeed in Bremen-Veern un in dat Königriek Hannover mit Seet in Wischhoben binnen de Landdrostie Stood. Dor hebbt Delen von de hüdigen Gemenen Drochters un Stood tohöört. Dat weren de Kedener Kaspels Aßel, Bützfleet, Drochters un Hamelwöörden. In’n Oosten von dat Gericht leeg Holsteen, in’n Süüdoosten dat Grevengericht Oolland, in’n Süden de Stadt Stood un dat Amt Stood-Gothenborg, in’n Süüdwesten dat Amt Himmelpoorten un dat Gericht Oosten un in’n Noorden dat Grevengericht Freeborg. Dat Amt Wischhoben, dat ut fiev Delen bestünn, de nich direkt verbunnen weren, leeg verdeelt in un an’n Rand von dat Grevengericht. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Dat Gericht weer in disse Tied opdeelt twüschen den Kanton Stood un den Kanton Freeborg. 1813 müssen de Franzosen dat Rebeed denn opgeven un de ole Stand is wedderkamen. 1848 weer dat Gericht so 106,29 km² groot. Bi de Verwaltungs- un Justizreform an’n 1. Oktober 1852 is dat Grevengericht oplööst un Deel
Mojenhoop is en lütten Oort in de Gemeen Annerlingen (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Grafel mit bi. Knapp twee Kilometer in’n Süüdoosten von Mojenhoop flütt de Twiest langs. De Naveröörd sünd Fehrenbrook in’n Noorden, Winnerswohl in’n Oosten, Grafel in’n Süüdoosten, Sprakel un Annerlingen in’n Süüdwesten un Ohrel in’n Westen. In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört un weer denn von 1859 bet 1885 in dat Amt Bremervöör. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Grafel mit de Gemeenreform in Neddersassen an de Gemeen Annerlingen kamen. Mojenhoop is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen
A/H5N1 warrt dat Virus nömmt, dat hüdigendags Oorsaak vun dat Utbreken vun de Vagelgripp is. In de internationale Spraak vun de Wetenschup warrt dat as en HPAI (high pathogen avian influenza virus) ankeken. Dat heet up Platt: En Virus vun Vagels, dat besünners krank maakt. Düsse Virus sett teihn Proteinen free, just so as annere Viren vun de Influenza ok. De Naams vun düsse Proteinen sünd Hämaglutinin (HA), Neuraminidase (NA), Nukleoprotein (NP), twee Matrixproteinen (M1) und (M2), de Polymerase Proteinen (PB1), (PB2) un (PA). Dorto kaamt noch de Proteine sunner Struktur (NS1) und (NS2). An dat NS1-Protein sitt een Afsnitt, dor liggt dat möglicherwies an, wie dull dat mit de Krankheit warrt. Bi A-H5N1 hett düsse Protein een besunnere Aart, dat Fuddergeven vun Signalen in de Zellen vun dat minschlich Lief bannig dull to stören. Vunwegen düt Stören warrt dat Immunsystem dorto bröcht, vunwegen een Sweer Badenstoffen uttostötten. Een nee Studie in de Tietschrift Nature hett in de Midd vun den März 2006 bekannt maakt, datt A/H5N1 anners as de Viren vun de Gripp bi de Minschen, nich in de böveren Afsneden vun Nees un Strott, man deep ünnen in de Blasen vun de Lungen andocken deit. Dat schall de
Ville Räikkönen (* 14. Februar 1972 in Tuusula) is en ehmalger finnisch Biathlet. Räikkönen hett 1993 eerstmals an Biathlon-Weltmeesterschapen deelnommen. Af de Saison 1994/1995 weer he regelmatig in' Biathlon-Weltcup dorbi. Hier hett he bit to de Saison 1997/1998 insgesamt negen Mal en Rang ünner de Top 10 schafft. Sien best Ergevnis weer dorbi 1997 Platz 4 in Pokljuka. Sien up letzt besten Wettkamp hett Räikkönen bi de Olympisch Winterspelen in Nagano afleefert, wo he in dat Sprintrennen bi dat Scheeten ahn Fehler bleev un an Enn' de Bronzemedaille achter Ole Einar Bjørndalen un Frode Andresen wunn. 1999 wunn Räikkönen in Ruhpolding sien eenzig Weltcuprennen. Dornah harr he aber kien Spood mehr un hett blots noch eenmal en Top-10-Rang bi en Weltcuprennen. Nah de Saison 2001/2002 un en wiedere Deelnahm bi Olympisch Winterspelen hett Räikkönen sien Loopbahn aflsooten. Räikkönens best Resultat in' Gesamtweltcup weer Platz 22, de he 1995 un 1998 schafft hett. Ville Räikkönen in de Datenbank vun de IBU]
Olenborg (hoochdüütsch Altenburg) is en lütten Oort in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Ochenhusen mit bi. Olenborg liggt nich wied von dat linke Över von de Oost hen na dat Düvelsmoor. De Naveröörd sünd Sandbossel in’n Noordoosten, Gooshuus in’n Oosten, Ochenhusen in’n Süüdoosten, Augustendorp un Heinrichsdörp in’n Süüdwesten un Klenkendörp un Mintenborg in’n Noordwesten. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn. Olenborg hett von öllers to de Gemeen Ochenhusen tohöört. Von 1965 bet 1974 hett de Gemeen Ochenhusen to de ole Samtgemeen Sürsen tohöört. De is an’n 1. März 1974 mit de Gemeenreform in Neddersassen oplööst worrn. Sietdem höört dat Rebeed to de Gemeen Sandbossel in de gröttere Samtgemeen Sürsen. Olenborg is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. In’n Oosten von
Heinrichsdörp (hoochdüütsch Heinrichsdorf) is en lütt Dörp in de Gemeen Sandbossel (Samtgemeen Sürsen) in’n Landkreis Rodenborg, Neddersassen. Heinrichsdörp liggt een Kilometer in’n Westen von de Oost an’n Rand von dat Düvelsmoor. In’n Süden liggt dat Naturschuulrebeed Huvenhoopsmoor. De Naveröörd sünd Mintenborg un Sandbossel mit Olenborg in’n Noordoosten, Ochenhusen in’n Süüdoosten, Augustendorp in’n Süüdwesten, Langenhusen/Friedrichsdörp in’n Westen un Klenkendörp in’n Noordwesten. De Oort is eerst in de Johren 1930 as Arbeidslager grünnt worrn, as de staatliche Moorverwaltung mit Hülp von’n Rieksarbeidsdeenst dat Klenkenholt hett kultiveren laten. In de Tied von’n Tweten Weltkrieg is dat Lager denn von de Wehrmacht bruukt worrn un hett to dat Stalag Sandbossel höört. Eerst na’n Krieg is de Oort von 1953 af an zivil besiedelt worrn. 1855 is in dat Rebeed von dat Dörp de Meteorit vun Gnarrenborg dalkamen. Heinrichsdörp hett to de Tied aver noch nich bestahn. Heinrichsdörp is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Heinrichsdörp liggt an de Kreisstraat 148, de in’n Noordoosten över Sandbossel un Minst na Bremervöör geiht un in’n Süüdwesten över Augustendorp na
Vagelgripp warrt een Vagelkrankheit nöömt, de vun Influenza-Viren her kümmt. Dat Woort Vagelgripp is nich düütlich. Op de een Siet seggt een dat an Stäe vun dat offiziell bruukte Woort Vagelpest, op düütsch Geflügelpest un in engelsche Spraak, so as dat international begäng is, HPAI (high pathogen avian influenza). Vun düsse Süük gaht Vagels doot. Op de anner Siet seggt een Vogelgripp ok to een Soort grippal Infekt bi Vagels. Dor gaht de nich vun doot. Düsse Soort Süük warrt op engelsch LPAI (low pathogen avian influenza) nöömt. In de leste Tiet warrt dat Woort Vagelgripp in de Medien meist blots för de Oort vun düsse Krankheit bruukt, bi de de besünnere Virus H5N1 in't Speel is. Just so as bi all anner Süken vun dat Fedderveeh, bi de een Virus vun de Influenza in't Speel is, mutt de Krankheit bi de Behörden anmellt weern, wenn se eenerwegens utbraken is. In den een oder annern Fall is dat in de verleden Johren vörkamen, datt de Virus ok op Söögdeerten övergahn is.
Hütten (hoochdüütsch Hütten) is en lütten Oort in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Ochenhusen mit bi. Hütten liggt an’n Sürser Beek, good een Kilometer bevör de Beek von rechts in de Oost münnt. De Naveröörd sünd Falje, Bockhorst un Deins in’n Noordoosten, Parnwinkel in’n Oosten, Sürsen un Granst in’n Süüdoosten, Rhaar un Glinst in’n Süüdwesten, Augustendorp in’n Westen un Ochenhusen, Stoppelheid, Gooshuus un Sandbossel in’n Noordwesten. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn. De Oort is an’n 1. März 1974 as Deel von de Gemeen Ochenhusen mit de Gemeenreform in Neddersassen an de Gemeen Sandbossel kamen. Hütten is evangeelsch-luthersch präägt un höört to dat Kaspel von de Lamberti-Kark
Stoppelheid (hoochdüütsch Stoppelheide) is en lütten Oort in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Ochenhusen mit bi. Stoppelheid liggt op dat rechte Över von de Oost. De Naveröörd sünd Sandbossel in’n Noorden, Falje un Bockhorst in’n Oosten, Parnwinkel, Sürsen un Hütten in’n Süüdoosten, Ochenhusen in’n Süden, Heinrichsdörp in’n Westen un Mintenborg un Gooshuus in’n Noordwesten. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn. De Oort is an’n 1. März 1974 as Deel von de Gemeen Ochenhusen mit de Gemeenreform in Neddersassen an de Gemeen Sandbossel kamen. Stoppelheid is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark in Bremervöör tostännig, de